b'\n_START_ARTICLE_\nIgra na deski\n_START_PARAGRAPH_\nIgra na igralni deski je igra za enega ali ve\xc4\x8d igralcev z ozna\xc4\x8deno igralno povr\xc5\xa1ino v obliki plo\xc5\xa1\xc4\x8de, po kateri igralec premika igralne figure. Igre na deski sodijo med namizne igre s to posebnostjo, da imajo natan\xc4\x8dno omejeno igralno povr\xc5\xa1ino. Tak\xc5\xa1ne igre so igrali \xc5\xbee v \xc4\x8dasu prvih visokih civilizacij, pred ve\xc4\x8d kot 5000 leti. Najstarej\xc5\xa1a znana igra na deski je senet, ki je bil priljubljena zabava starih Egip\xc4\x8danov.'